ఈ సూచనలు పాటించండి
దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఎక్కడ నుండి వచ్చాడు ఈ జంతువు? జగన్‌పై దాడి ఇష్యూపై కత్తి మహేష్ సంచలన కామెంట్స్
పోలీసులు, చంద్రబాబు అసలు దర్యాప్తు ప్రారంభించకుండా ఇది ఒక డ్రామా అని ముందే తేల్చేస్తే.. విచారణ సిన్సియర్‌గా సాగుతుందనే నమ్మకం ఎలా ఏర్పడుతుంది? ఒక వ్యక్తిగా, ముఖ్యమంత్రిగా చంద్రబాబు ఎంత దిగజారిపోయారనే దానికి ఈ ఒక్క స్టేట్ మెంట్ చాలు.
Samayam Telugu | Updated:
Nov 2, 2018, 11:37AM IST
గతకొన్ని రోజులుగా తెలుగు రాష్ట్రాల్లో సంచలనం కలిగించిన జగన్‌పై హత్యాయత్నం ఇష్యూపై ప్రభుత్వ తీరును ఎండగట్టారు మూవీ క్రిటిక్ మహేష్ కత్తి . ఈ సందర్భంగా ముఖ్యమంత్రి చంద్రబాబుపై ఆ పార్టీ నేతలపై సంచలన కామెంట్స్ చేశారు కత్తి మహేష్.
ఆయన మాట్లాడుతూ.. ‘వైఎస్ జగన్ మీద హత్యాప్రయత్నం జరిగిన రోజునే లైవ్ లోకి వద్దాం అని అనుకున్నా.. కాని నిజా నిజాలు బయటకు రావాలి. అసలు ఏం జరిగిందో తెలియాలి. దానికోసం వేచిచూడాలి. మనం ఏం తెలియకుండా ఏం మాట్లాడగలం ఖండించడం తప్ప అని కొన్నాళ్లు ఆగాను. కాని జరుగుతున్న పరిణామాలు చూస్తే.. చాలా ప్రమాదకరంగా మన ప్రజాస్వామ్యం ఉంది. ఈ హత్యారాజకీయాల నేపథ్యం ప్రజాస్వామ్యానికి హాని చేస్తుందనే అభిప్రాయం అయితే కలిగింది.
ఈ విషయాన్నే షేర్ చేసుకుందాం అనే ఉద్దేశంలో ఈ లైవ్ చేస్తున్నా. వైజాగ్ ఎయిర్ పోర్ట్‌లో ఏం జరగిందో అందరికీ తెలిసిందే. ఇలాంటివి జరిగినప్పుడు సాటి మనిషిగా ఎలా స్పందిస్తున్నాం.. రాజకీయ నాయకులు ఎలా స్పందిస్తున్నారు అనేది లోతుగా గమనించాల్సిన విషయం. నిజానికి నాకు జగన్‌పై హత్యాయత్నంకంటే ఎక్కువ షాక్ ఇచ్చింది దాడిపై జనాలు, టీడీపీ నాయకుల రియాక్షన్.
ఒక హత్యాప్రయత్నం జరిగినప్పుడు అది కూడా ఓ ప్రతిపక్ష నాయకుడిపై ఇలా జరిగితే అధికారంలో ఉన్న ప్రభుత్వం స్పందించిన తీరుపై మనం లోతుగా గమనించాలి. హత్యాయత్నం జరిగిన కొన్ని గంటల్లోనే ప్రభుత్వం తరుపున డీజీపీ ఏమాత్రం ఎంక్వైరీ చేయకుండా ఇది ప్రచారఆర్భాటంలో భాగంగా జరిగిన తంతుగా అనడం అనేది షాకింగ్ కలిగించే విషయం.
అదే రోజు సాయంత్రం ముఖ్యమంత్రి చంద్రబాబు నాయుడు మాట్లాడుతూ.. ఇదో రాజకీయ నాటకం అంటూ మొదలుపెట్టడం హేయమైన చర్యగా అనిపిస్తుంది. ఎవరైనా సరే ఒక వ్యక్తిపై దాడి జరిగినప్పుడు సానుభూతి ప్రకటన చేయడమో... లేక విచారణ చేస్తున్నాం అని ప్రకటించమో చేస్తారు. ఒక మనిషి అన్నవాడు ఎవడైనా అధికారంలో ఉన్నా ప్రతిపక్షంలో ఉన్నా సాటి మనిషిపై హత్యయత్నం జరిగితే సాటి మనిషిగా స్పందించాలి. ఆయన త్వరగా కోలుకోవాలని కోరుకోవడమో చేయాలి.
పోలీసులు, చంద్రబాబు అసలు దర్యాప్తు ప్రారంభించకుండా ఇది ఒక డ్రామా అని ముందే తేల్చేస్తే.. విచారణ సిన్సియర్‌గా సాగుతుందనే నమ్మకం ఎలా ఏర్పడుతుంది? ఒక వ్యక్తిగా, ముఖ్యమంత్రిగా చంద్రబాబు ఎంత దిగజారిపోయారనే దానికి ఈ ఒక్క స్టేట్ మెంట్ చాలు. కనీసం ఒక ఫోన్ కాల్ చేసి ఉండి ఉండుంటే ఆయన స్థాయి పెరిగేది.
ఇక లోకేష్ కాని ఇతర మంత్రులు కాని ముఖ్యంగా రాజేంద్రప్రసాద్ అనే టీడీపీ ఎమ్మెల్సీ ఎంత చౌకబారు వ్యాఖ్యలు చేస్తున్నారంటే.. నిజంగా మనం ప్రజాస్వామ్యంలో ఉన్నామా? మనుషుల మధ్య నివసిస్తున్నామా? అనే సందేహాన్ని కలిగించేవిగా వారి వ్యాఖ్యలు ఉన్నాయి. జగన్ తల్లి, చెల్లే జగన్‌పై హత్యాయత్నం చేయించారనే రాజేంద్రప్రసాద్ వ్యాఖ్యలు వింటే.. ఎక్కడ నుండి వచ్చాడు ఈ జంతువు మన సమాజంలోకి అనే డౌట్ వస్తుంది. ఒక పార్టీపరంగా కాని.. వ్యక్తిగతంగా కాని జగన్ విషయంలో టీడీపీ నాయకులు స్పందించిన తీరు వాళ్లకు వాళ్లు చేసుకున్న డ్యామేజ్‌గా కనిపిస్తుంది. జగన్ కోలుకోవడం సంతోషకరమైన విషయమే కాని ప్రజాస్వామ్యం హత్య చేయబడుతోంది అంటూ సంచలన కామెంట్స్ చేశారు కత్తి మహేష్.
X